โบรกฯแนะ “ทยอยสะสม” หุ้น GULF หลังร่วงยาว 7 วันติด มองรายได้ปี 62-70 โตเฉลี่ยปีละ 15%
โบรกฯแนะ "ทยอยสะสม" หุ้น GULF หลังร่วงยาว 7 วันติด มองรายได้ปี 62-70 โตเฉลี่ยปีละ 15%
22 ต.ค. 2563

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 11.35 น. อยู่ที่ระดับ 28.50 บาท ลบ 1 บาท หรือ 3.39% สูงสุดที่ระดับ 29.75 บาท ต่ำสุดที่ระดับ 28.25 บาท ด้วยมูลค่าการซื้อขาย 670.48 ล้านบาท

ด้าน บล.แลนด์ แอนด์ เฮ้าส์ ระบุในบทวิเคราะห์ แนะนำ “ทยอยซื้อสะสม” หุ้น GULF โดยยังมองว่าในปี 62-70 ยังมีรายได้เติบโตเฉลี่ย 15% ตามแผน SCOD รวมถึงโครงการท่าเรือแหลมฉบังเฟส 3 ตั้งแต่ปี 66
ทั้งนี้ ราคาปรับตัวลงค่อนข้างลึก โดยสัปดาห์ที่แล้วลงต่ำกว่าราคาเพิ่มทุน RO ที่ 30 บาท จึงมองเป็นโอกาสซื้อสะสม มูลค่ายุติธรรม 42 บาท
อนึ่งราคาหุ้น GULF ปรับตัวลดลงมาต่อเนื่องเป็นวันที่ 7 นับตั้งแต่ราคาหุ้นปิดที่ระดับ 31.50 บาท เมื่อวันที่ 12 ต.ค.63